Garisan Nazca

Garisan Nazca (, ) merupakan kumpulan parit bumi yang sangat besar terletak di Gurun Nazca, selatan Peru. Ia dikaji mula terwujud antara 500 SM dan 500 TM hasil pengikisan lapisan atas merah jambu bersalut besi oksida merah untuk mendedahkan tanah bawahnya yang berwarna kuning kelabu. Garisan-garisan ini adakalanya membentuk rupa yang paling baik dilihat dari udara (~ 1,500 kaki) namun boleh juga dari kaki bukit dan tempat-tempat tinggi di sekitarnya. Kedudukan ia yang terasing serta beriklim kering tanpa angin dan stabil menjadikan corak-corak ini dipelihara secara semulajadi.

Bentuk-bentuk yang dicakar pada tanah ini berbagai rupa; ratusan garisan didapati menghasilkan bentuk geometri mudah, namun ada lebih daripada 70 reka bentuk menyerupai haiwan seperti unggas, labah-labah, ikan, llama, jaguar, monyet, anjing dan manusia. Malah, bentuk lain termasuk pokok dan bunga turut boleh didapati. Kesemua corak-corak ini biasanya dibuat dari satu garis yang berterusan. Corak yang terbesar dijumpai berkeluasan kira-kira 370 m (1,200 kaki). Para cendekiawan berbeza pendapat mengenai maksud dan tujuan corak-corak ini, tetapi pada umumnya dpersetujui sebagai berkepentingan terhadap agama anutan masyarakat setempat.

Sehingga 2012, garisan dikatakan semakin merosot kerana kemasukan penduduk setinggan mendiami tanah. Kawasan sekitar ini disenaraikan sebagai suatu Tapak Warisan Dunia oleh UNESCO tahun 1994.

Gambaran utama 
Kesemua garisan-garisan ini terletak di sebuah penara tinggi merentas sejauh 80 km dari Nazca ke Palpa dalam kawasan Pampas de Jumana, 400 km dari selatan Lima.

Corak-corak ini mula dicatatkan dalam pemerhatian seorang conquistador, Pedro Cieza de León dalam buku 1554, di mana Pedro menggambarkan corak-corak tersebut sebagai penanda atau "isyarat" (señales) suatu jalan denai. Kawasan ini mula diterokai secara mendalam oleh ahli arkeologi Peru, Toribio Mejía Xesspe yang menemukan ia pada 1927, penemuan ini mula dihebahkan secara meluas dalam suatu sidang penyelidikan di Lima tahun 1939.

Imej

Catatan

Rujukan
 Aveni, Anthony F. (ed.) (1990). The Lines of Nazca. Philadelphia: American Philosophical Society. 
 Haughton, Brian. (2007). Hidden History: Lost Civilizations, Secret Knowledge, and Ancient Mysteries. Career Press. 
 Johnson, Emma. 2007. The 'Mysterious' Nazca Lines. PARA Web Bibliography B-01.
 Johnson, D. W., Proulx. D. A., Mabee, S. B. (2002). The correlation between geoglyphs and subterranean water resources in the Rio Grande de Nasca drainage. In Silvermann H. & Isbell W. H. (Ed.), Andean Archaeology II: art, landscape, and society. New York, Kluwer Academic, pp. 307-332.
 Kosok, Paul (1965). Life, Land and Water in Ancient Peru, Brooklyn: Long Island University Press.
 Lambers, Karsten (2006). The Geoglyphs of Palpa, Peru: Documentation, Analysis, and Interpretation. Lindensoft Verlag, Aichwald/Germany. 
 Masini, Nicola, Orefici, Giuseppe, Danese, M., Pecci, A., Scavone, M., Lasaponara, R. (2016). Cahuachi and Pampa de Atarco: Towards Greater Comprehension of Nasca Geoglyphs. In: Lasaponara R., Masini N., Orefici G. (Eds). The Ancient Nasca World New Insights from Science and Archaeology. Springer International Publishing, pp. 239-278.
 Nickell, Joe. 1983. Skeptical Inquirer The Nazca Lines Revisited: Creation of a Full-Sized Duplicate.
 Reindel, Marcus, Wagner, Günther A. (2009) (Eds.) New Technologies for Archaeology: Multidisciplinary Investigations in Nasca and Palpa, Peru. Springer, Heidelberg, Berlin
 Reinhard, Johan (1996) (6th ed.) The Nazca Lines: A New Perspective on their Origin and Meaning. Lima: Los Pinos. 
 Sauerbier, Martin. GIS-based Management and Analysis of the Geoglyphs in the Palpa Region. ETH (2009). .
 Stierlin, Henri (1983). La Clé du Mystère. Paris: Albin Michel.

Pautan luar

 Nazca Designs and Lines at Discover Peru

Geografi Peru
Tapak Warisan Dunia UNESCO di Peru